[image: ]

Cymru a’r Byd: Cynefin, Gwladychiaeth a Chydgysylltiadau Byd-eang
Prifysgol Cymru Y Drindod Dewi Sant, 6—7 Mehefin 2022
Cynhadledd Hybrid: ar y safle ym Mhrifysgol Cymru Y Drindod Dewi Sant (PCYDDS) Llambed, ac ar-lein
Prif siaradwr: Yr Athro Olivette Otele, Prifysgol Bryste
Gwnaiff y gynhadledd hon leoli hanes Cymru o fewn cyd-destunau byd-eang a threfedigaethol. Mae’r gynhadledd yn gwahodd cynigion ar gyfer papurau sy’n ymwneud â materion a dadleuon cyfoes hanesyddiaeth yn ogystal â pholisïau cyhoeddus. Ar y naill law, mae’r gynhadledd yn ceisio ehangu ysgolheictod diweddar sydd wedi taflu golau newydd ar gysylltiadau Cymru ag imperialaeth a chaethwasiaeth trawsiwerydd. Ar y llaw arall, gwnaiff annog trafodaethau ynglŷn â sut caiff hanes cenedlaethol a hunaniaeth Cymru eu deall a’u haddysgu. 
Mae’r gynhadledd yn cael ei bywhau gan gasgliadau adroddiad cyfarfod 2021 a gafodd ei gadeirio gan Charlotte Williams ac a wnaeth arwain at hanesion BAME yn cael eu hymgorffori’n ffurfiol yn y Cwricwlwm i Gymru. Mae’r gynhadledd yn dilyn yn sail adroddiad Williams drwy broblemeiddio’r cysyniad o gynefin – a gaiff ei gyfieithu’n aml i ‘habitat’, ond sydd ganddo gynodiadau ehangach sy’n awgrymu gwreiddiedigrwydd a pherthyn i le. Heb leihau defnydd y cysyniad, mae adroddiad Williams yn pwysleisio bod gan y gair ‘cynefin’ y potensial i wahardd pobl pe bai’n cael ei gyfyngu’n syml i gymdogaethau a demograffeg leol. Oherwydd hynny, mae’r gynhadledd yn gwahodd papurau sy’n archwilio llwybrau (yn ogystal â gwreiddiau) cynefin a gwnaiff hefyd ailystyried perthynas Cymru â hanesion ehangach ymfudiad, masnach ryngwladol a gwladychiaeth.   
Mae’r gynhadledd yn rhan o gyfres o ddigwyddiadau sy’n dathlu daucanmlwyddiant Coleg Dewi Sant Llambed  - rhagredegydd yr athrofa bresennol, Prifysgol Cymru Y Drindod Dewi Sant. Felly, caiff papurau sy’n canolbwyntio ar hanesion sefydliadau addysgol a chefn gwlad Cymru yn enwedig eu hannog.  
Croesawn gynigion ar gyfer papurau ar themâu sy’n cynnwys (ond heb eu cyfyngu arnynt): 

· Cymru fel gwladfa / Cymru fel gwladychwr
· Treftadaeth, amgueddfeydd a hanes cyhoeddus
· Cofadeiladau, coffâd a phennau blwydd
· Tirweddau adeiledig a naturiol
· Hanesion sefydliadau addysgol
· Cysyniad cynefin
· Ymfudiadau hanes Cymru
· Hanesion BAME mewn cwricwla cenedlaethol
· Y cefn gwlad trefedigaethol
· Iaith a hunaniaeth
Dylai fod y papurau yn 20 munud o hyd. Cyflwynwch gynnig o 250 o eiriau ar bapur a bywgraffiad byr erbyn dydd Gwener 25 Chwefror 2022. Rydym yn annog yn arbennig myfyrwyr ôl-raddedig  ac ymchwilwyr sydd newydd ddechrau ar eu gyrfa i gyflwyno, ac yn croesawu papurau a gaiff eu cyflwyno drwy gyfrwng y Gymraeg. 
E-bostiwch eich cynigion a’ch ymholiadau at: walesandtheworld@uwtsd.ac.uk.

